《黎氏旌节荣奖》
明代·霍与瑕

寒少衣裳饥少粱，青春茹苦守空房。三千世界贞心在，半百年华悲恨长。

独鹤将雏窠朗月，慈乌傍母宿清霜。霜寒月冷秋风起，满院飘丹桂子香。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。